Diari Oficial de la Generalitat Valenciana


Sumari del DOGV 7473, del 25-02-2015 (2015/1575)

RESOLUCIÓ de 5 de desembre de 2014, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago de Tharsys.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1575


Data del document
:   05-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 5 de desembre de 2014, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago de Tharsys. [2015/1575]  
El 20 de maig de 2010, l'entitat Pago de Tharsys, SL, va presentar davant de la Conselleria de Presidència i Agricultura, Pesca i Alimentació una sol·licitud de protecció de la denominació d'origen Pago de Tharsys.  
Amb data 23 de setembre de 2014 es va publicar en el Boletín Oficial del Estado número 231, l'anunci de la Direcció General d'Empreses Agroalimentàries i Pesca de la Conselleria de Presidència i d'Agricultura, Pesca, Alimentació i Aigua, per mitjà del qual es procedia a donar publicitat a la sol·licitud de protecció dels vins amb denominació d'origen Pago de Tharsys i, al seu torn, s'establia un termini de dos mesos per a presentar oposició al registre, de conformitat amb el que preveu l'apartat 3 de l'article 96 del Reglament (UE) núm. 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007 (DOUE L347, 20.12.2013).  
D'acord amb l'article 15.2 del Reial Decret 1335/2011, de 3 d'octubre, abans mencionat, en la seua redacció vigent, una vegada resolt el procediment d'oposició la comunitat autònoma competent ha d'adoptar resolució sobre el procediment d'oposició i decisió favorable al registre, amb la publicació corresponent, en este cas en el Diari Oficial de la Comunitat Valenciana.  
Transcorreguts més de dos mesos des de la data de publicació de la sol·licitud de protecció de la denominació d'origen Pago de Tharsys sense haver-se presentat declaració degudament motivada sobre la impugnació de la protecció proposada per persona física o jurídica que tinga un interés legítim i residisca o estiga establida a Espanya, i considerant esta conselleria que la sol·licitud presentada complix les condicions i requisits establits en el Reglament (UE) núm. 1308/2013, del Parlament Europeu i del Consell, de 17 de desembre, abans mencionat, i en exercici de les competències atribuïdes a esta conselleria per l'article 21 del Decret 89/2014, de 13 de juny, del Consell, pel qual s'aprova el Reglament orgànic i funcional de la Presidència i de la Conselleria de Presidència i Agricultura, Pesca, Alimentació i Aigua (DOCV 7296, 16.06.2014), i a la vista de la proposta de la directora general d'Enpreses Agroalimentàries i Pesca, en l'exercici de les funcions que tinc atribuïdes d'acord amb el que establix l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable al registre de la denominació d'origen Pago de Tharsys, una vegada comprovat que complix els requisits del Reglament (UE) núm. 1308/2013, del Parlament Europeu i del Consell, de 17 de desembre de 2013, pel qual es crea una organització comuna de mercats dels productes agraris i pel qual es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, i la resta de disposicions adoptades per a la seua aplicació.  
  
Segon  
Publicar la versió del plec de condicions i document únic en què s'ha basat esta decisió favorable en la pàgina web de la Conselleria de Presidència i Agricultura, Pesca, Alimentació i Aigua:  
http://www.agricultura.gva.es/pc\_pagodetharsys  
http://www.agricultura.gva.es/du\_pagodetharsys  
  
Tercer  
La present resolució produirà efectes des del dia que es publique en el Diari Oficial de la Comunitat Valenciana.  
  
El present acte posa fi a la via administrativa i contra el mateix pot interposar-se potestativament recurs de reposició davant de la Conselleria de Presidència i Agricultura, Pesca, Alimentació i Aigua en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós-administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 5 de desembre de 2014.- El conseller: José Císcar Bolufer.